《和吴门章太守五日宴九老于广华诗》
宋代·方惟深

使君萧洒上宾闲，金地无人昼敞关。风静箫声来世外，日长仙境在人间。

诗成郢客争挥翰，曲罢吴姬一破颜。此节东南无此会，高名千古映湖山。

作者简介：（1040—1122）宋兴化军莆田人，徙居长洲，字子通。方龟年子。早通经学，尤工于诗，为乡贡第一。后举进士不第，即弃去，躬耕田间，闲则读书。徽宗崇宁四年以遗逸荐，为兴化军助教。所为诗精诣警绝，甚为王安石所称赏。有《方秘校集》。